text: Motorcyklist dræbt
  08 juli 2011 kl. 06.04
  Ved den anden motorcykelulykke på godt et døgn omkom 38-årig mand i Christiansfeld.
  En 38-årig mand er blevet dræbt ved en motorcykelulykke i Sønderjylland.
  Manden blev kort efter midnat fundet død på Allervej i Christiansfeld. Han er fra lokalområdet oplyser politiet.
  - Af ukendte årsager har han mistet herredømmet over sin motorcykel i en vejkurve og er styrtet, fortæller vagtchefen hos Sydøstjyllands Politi, Morten Vegger.
  Dødsulykken er den anden med motorcykler inden for godt et døgn.
  Onsdag omkom en 22-årig mand i Voel ved Silkeborg, da han tørnede mod en bil, som holdt på vejen, inden den skulle svinge til venstre.
  